Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligini keng nishonlash toʻgʻrisida
(law, 2019-10-04)

Dunyodagi qadimiy va boy tillardan biri boʻlgan oʻzbek tili xalqimiz uchun milliy oʻzlik va mustaqil davlatchilik timsoli, bebaho maʼnaviy boylik, mamlakatimizning siyosiy-ijtimoiy, maʼnaviy-maʼrifiy taraqqiyotida gʻoyat muhim oʻrin egallab kelayotgan buyuk qadriyatdir. 2019-yil 21-oktabr kuni Oʻzbekiston Respublikasining “Davlat tili haqida”gi Qonuni qabul qilinganiga oʻttiz yil toʻladi. Mazkur tarixiy hujjatga binoan oʻtgan yillar davomida ona tilimiz mustahkam huquqiy asos va yuksak maqomga ega boʻldi. Hozirgi kunda oʻzbek tili hayotimizning barcha jabhalarida — davlat va jamiyat boshqaruvi, davlatlararo munosabatlar, ilm-fan, taʼlim-tarbiya, tibbiyot, madaniyat va sanʼat sohalarida faol qoʻllanilmoqda, xalqaro minbarlardan baralla yangramoqda. Oʻzbekiston taraqqiyotining bugungi yangi bosqichi — milliy yuksalish davri talablaridan kelib chiqib, ona tilimizning jamiyatdagi oʻrni va nufuzini oshirish boʻyicha keng koʻlamli ishlar amalga oshirilmoqda. Xususan, soʻnggi yillarda Alisher Navoiy nomidagi Toshkent davlat oʻzbek tili va adabiyoti universitetining tashkil etilgani ona tilimizning tarixiy ildizlarini chuqur oʻrganish, uni ilmiy asosda har tomonlama rivojlantirish va qoʻllanish doirasini kengaytirish, filolog kadrlar tayyorlash borasidagi ishlarni yangi pogʻonaga koʻtardi. Hududlarda atoqli alloma va adiblarimiz nomlari bilan atalgan ijod maktablarining barpo etilishi bu yoʻldagi yana bir muhim qadam boʻldi. Vatanimiz mustaqilligining maʼnaviy asoslarini mustahkamlash, xalqimiz, avvalo yosh avlodni milliy qadriyatlarimizga muhabbat va sadoqat ruhida tarbiyalashda oʻzbek tilining ahamiyati tobora ortib borayotganini hisobga olib hamda Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligini munosib nishonlash maqsadida: 1. Oʻzbekiston Respublikasi Madaniyat vazirligi, Xalq taʼlimi vazirligi, Oliy va oʻrta maxsus taʼlim vazirligi, Oʻzbekiston Yozuvchilar uyushmasi, Jurnalistlar ijodiy uyushmasi, Respublika Maʼnaviyat va maʼrifat markazi, Oʻzbekiston yoshlar ittifoqi va jamoatchilik vakillarining joriy yilning oktabr oyida Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligini mamlakatimizda keng nishonlash toʻgʻrisidagi takliflari maʼqullansin. 2. Quyidagilar: Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligiga tayyorgarlik koʻrish va uni oʻtkazish boʻyicha tashkiliy qoʻmita tarkibi 1-ilovaga; Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligi munosabati bilan oʻtkaziladigan ommaviy maʼnaviy-maʼrifiy chora-tadbirlar dasturi (keyingi oʻrinlarda Dastur deb ataladi) 2-ilovaga muvofiq tasdiqlansin. 3. Tashkiliy qoʻmita (A. Aripov): Qoraqalpogʻiston Respublikasi Joʻqorgʻi Kengesi, viloyatlar va Toshkent shahar hokimliklari hamda mutasaddi vazirlik va idoralar bilan birgalikda Dasturda nazarda tutilgan tadbirlarning puxta tayyorgarlik asosida, yuqori saviyada oʻtkazilishini taʼminlasin; Qoraqalpogʻiston Respublikasi, viloyatlar, Toshkent shahridagi barcha shahar va tumanlarda bayram tadbirlarini tashkil etsin; umumtaʼlim maktablari oʻquvchilari oʻrtasida oʻzbek tili mavzusida insholar tanlovini oʻtkazsin; mamlakatimizdagi teatrlar va kinoteatrlarda, madaniyat saroylarida buyuk allomalarimiz haqidagi spektakllar, badiiy va hujjatli filmlar namoyishini tashkil etsin; “Oʻzbek tili taraqqiyoti va xalqaro hamkorlik masalalari” mavzusida xalqaro ilmiy-amaliy konferensiya hamda “Oʻzbek tilshunosligining dolzarb masalalari” mavzusida respublika konferensiyasini oʻtkazsin; oʻzbek adabiy tilining asoschisi, buyuk mutafakkir shoirimiz Alisher Navoiyga Toshkent shahridagi Milliy bogʻda, shuningdek, viloyat va shaharlarda oʻrnatilgan haykallar poyiga gul qoʻyish marosimini uyushtirsin; mamlakatimizning xorijdagi elchixonalari va diplomatik vakolatxonalarida oʻzbek tiliga bagʻishlangan bayram tadbirlarini oʻtkazsin va “Oʻzbek tilining doʻstlari” klublarini tuzsin; mamlakatimizda yangitdan tashkil etilib, faoliyat koʻrsatayotgan Muhammad Rizo Ogahiy, Isʼhoqxon Ibrat, Abdulla Qodiriy, Hamid Olimjon va Zulfiya, Ibroyim Yusupov, Erkin Vohidov, Abdulla Oripov, Halima Xudoyberdiyeva, Muhammad Yusuf nomidagi ijod maktablarida ona tiliga bagʻishlangan maʼnaviy-maʼrifiy tadbirlarni oʻtkazsin; hududlarda til bayramiga bagʻishlangan adabiy-maʼrifiy kechalar hamda yangi kitoblar taqdimotini amalga oshirsin; 21-oktabr kuni Qoraqalpogʻiston Respublikasi, viloyatlar va Toshkent shahridagi sanʼat saroylarida Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligiga bagʻishlangan tantanali bayram tadbirlarini tashkil etsin. 4. Belgilab qoʻyilsinki, Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligini nishonlashga tayyorgarlik koʻrish va oʻtkazish bilan bogʻliq xarajatlar Qoraqalpogʻiston Respublikasining respublika budjeti, viloyatlar va Toshkent shahri mahalliy budjetlari daromadlarining orttirib bajarilgan qismidan, shuningdek, homiylik xayriyalari hisobidan qoplanadi. 5. Oʻzbekiston Milliy axborot agentligi, Oʻzbekiston milliy teleradiokompaniyasi va boshqa ommaviy axborot vositalariga Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligini nishonlash bilan bogʻliq tadbirlarni keng yoritish tavsiya etilsin. 6. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov, Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin. A. Aripov — Oʻzbekiston Respublikasi Bosh vaziri, Tashkiliy qoʻmita raisi A. Abduvaxitov — Oʻzbekiston Respublikasi Prezidentining Maslahatchisi X. Sultonov — Oʻzbekiston Respublikasi Prezidentining Maslahatchisi — Spichrayteri B. Sayfullayev — Oʻzbekiston Respublikasi Madaniyat vaziri M. Madjidov — Oliy va oʻrta maxsus taʼlim vaziri Sh. Shermatov — Xalq taʼlimi vaziri B. Qurbonov — Mudofaa vaziri P. Bobojonov — Ichki ishlar vaziri A. Shadmanov — Sogʻliqni saqlash vaziri Sh. Sadikov — Axborot texnologiyalari va kommunikatsiyalarini rivojlantirish vaziri S. Saidov — Oʻzbekiston Yozuvchilar uyushmasi raisi S. Hakimov — Oʻzbekiston Jurnalistlari ijodiy uyushmasi raisi M. Hojimatov — Respublika Maʼnaviyat va maʼrifat markazi rahbari A. Xadjayev — Oʻzbekiston milliy teleradiokompaniyasi raisi vazifasini bajaruvchi F. Abduxoliqov — “Oʻzbekkino” Milliy agentligi direktori A. Koʻchimov — Oʻzbekiston Milliy axborot agentligi raisi R. Qurbanov — Millatlararo munosabatlar va xorijiy mamlakatlar bilan doʻstlik aloqalari qoʻmitasi raisi K. Allamjanov — Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi direktori vazifasini bajaruvchi A. Jumaboyev — Oʻzbekiston yoshlar ittifoqi Markaziy kengashi raisining birinchi oʻrinbosari Sh. Javlonov — Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi raisining birinchi oʻrinbosari N. Mahmudov — Oʻzbekiston Respublikasi Fanlar akademiyasi Oʻzbek tili, adabiyoti va folklori instituti direktori Sh. Sirojiddinov — Alisher Navoiy nomidagi Toshkent davlat oʻzbek tili va adabiyoti universiteti rektori Lavozimiga koʻra — Qoraqalpogʻiston Respublikasi Joʻqorgʻi Kengesi Raisi, viloyatlar va Toshkent shahar hokimlari T/r Chora-tadbir nomi Amalga oshirish mexanizmi Muddati Masʼullar 1. Toshkent shahridagi Milliy bogʻda, shuningdek, viloyatlarda buyuk mutafakkir va shoir, oʻzbek adabiy tilining asoschisi Alisher Navoiy haykali poyiga gul qoʻyish marosimlarini tashkil qilish. 1. Alisher Navoiy haykallari oʻrnatilgan hududlarni obodonlashtirish. 2. Alisher Navoiy haykali poyiga gul qoʻyish marosimini oʻtkazish. 21-oktabr Viloyatlar va Toshkent shahar hokimliklari, Yoshlar ittifoqi, Oliy va oʻrta maxsus taʼlim vazirligi, Xalq taʼlimi vazirligi, Yozuvchilar uyushmasi 2. Toshkent shahridagi Alisher Navoiy nomidagi Oʻzbekiston davlat akademik katta teatri, Qoraqalpogʻiston Respublikasi hamda barcha viloyatlar markazidagi sanʼat saroylarida Oʻzbekiston Respublikasining “Davlat tili haqida”gi qonuni qabul qilinganining oʻttiz yilligiga bagʻishlangan tantanali bayram tadbirini tashkil etish. 1. Bayram tadbiri ssenariysini ishlab chiqish va tadbirni oʻtkazish boʻyicha tashkiliy ishlarni amalga oshirish. 2. Bayram tadbiriga madaniyat va sanʼat namoyandalari, ijodkorlar, yoshlar, keng jamoatchilik vakillarini jalb etish. 3. Tadbirni yuqori saviyada oʻtkazish. 21-oktabr Madaniyat vazirligi, Toshkent shahar hokimligi, Yozuvchilar uyushmasi, Respublika Maʼnaviyat va maʼrifat markazi 3. Oʻzbekiston Fanlar akademiyasi Oʻzbek tili, adabiyoti va folklori institutida “Oʻzbek tilshunosligining dolzarb masalalari” mavzusida respublika konferensiyasini oʻtkazish. 1. Tashkiliy qoʻmita tuzish, xarajatlar smetasini tasdiqlash. 2. Konferensiya materiallarini chop etish. 3. Konferensiyani oʻtkazish va uning rezolyutsiyasini qabul qilish. 18-oktabrga qadar 18-oktabr OʻzFA, Oliy va oʻrta maxsus taʼlim vazirligi, Yozuvchilar uyushmasi 4. Alisher Navoiy nomidagi Toshkent davlat oʻzbek tili va adabiyoti universitetida AQSH, Rossiya, Xitoy, Turkiya, Ozarbayjon, Qozogʻiston, Qirgʻiziston, Afgʻoniston, Hindiston kabi davlatlardan keladigan taniqli olimlar ishtirokida “Oʻzbek tili taraqqiyoti va xalqaro hamkorlik masalalari” mavzusida xalqaro ilmiy-amaliy konferensiya oʻtkazish. 1. Tashkiliy qoʻmita tuzilib, xarajatlar smetasini tasdiqlash. 2. Xorijlik mehmonlarga taklifnomalar yuborish. 3. Konferensiya materiallarini chop etish. 4. Konferensiyani oʻtkazish va uning rezolyutsiyasini qabul qilish. 29-oktabr Oliy va oʻrta maxsus taʼlim vazirligi, OʻzFA, Yozuvchilar uyushmasi, Respublika Maʼnaviyat va maʼrifat markazi, Tashqi ishlar vazirligi 5. Taniqli olimlar, ijodkorlar, huquqshunoslar va jamoatchilik vakillari ishtirokida mamlakatimizda davlat tilini rivojlantirish masalalariga bagʻishlangan “Harakatlar strategiyasi va milliy til rivoji” mavzusida ilmiy-maʼrifiy seminarni tashkil qilish. 1. Ishchi guruhini tashkil etish va seminar rejasini ishlab chiqish. 2. Seminarni tashkil etish va oʻtkazish yuzasidan tashkiliy chora-tadbirlarni amalga oshirish. 3. Seminarni yuqori saviyada oʻtkazish. 19-oktabr “Yuksalish” umummilliy harakati, Yozuvchilar uyushmasi, Respublika Maʼnaviyat va maʼrifat markazi, Oliy va oʻrta maxsus taʼlim vazirligi, OʻzFA 6. Yozuvchilar uyushmasida til bayramiga bagʻishlangan adabiy-maʼrifiy kecha hamda yangi kitoblar taqdimotini oʻtkazish. 1. Tadbir dasturini ishlab chiqish va anjumanni yuqori saviyada oʻtkazish. 2. Uyushma zali foyesida yangi nashr etilgan kitoblar koʻrgazmasini tashkil etish. 3. Tadbirni ommaviy axborot vositalarida va ijtimoiy tarmoqlarda keng yoritish. 25-oktabr Yozuvchilar uyushmasi, Respublika Maʼnaviyat va maʼrifat markazi, Toshkent davlat oʻzbek tili va adabiyoti universiteti, Axborot va ommaviy kommunikatsiyalar agentligi, Oʻzbekiston jurnalistlari ijodiy uyushmasi 7. Qoraqalpogʻiston Respublikasi, viloyatlar va Toshkent shahridagi umumtaʼlim maktablari oʻquvchilari oʻrtasida oʻzbek tili mavzusida insholar tanlovini oʻtkazish, tanlovning tuman, shahar bosqichlari 1-oʻrin sohiblarini kompyuter jamlanmasi, 2-oʻrin sohiblarini noutbuk, 3-oʻrin sohiblarini planshet yoki mobil telefon bilan mukofotlash. 1. Tanlovlarni oʻtkazish rejasi va nizomini ishlab chiqish. 2. Tanlovlarning maktab, tuman (shahar) bosqichlarini oʻtkazish, gʻoliblarni aniqlash. 3. Qoraqalpogʻiston Respublikasi, viloyatlar hamda Toshkent shahar bosqichlari gʻoliblarini til bayramiga bagʻishlangan bayram tadbirlarida keng jamoatchilik ishtirokida tantanali taqdirlash. 5 — 10-oktabr 10 — 20-oktabr 21-oktabr Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Xalq taʼlimi vazirligi 8. Respublika teatrlari va kinoteatrlarida buyuk allomalarimiz siymolari aks ettirilgan spektakllar, badiiy va hujjatli filmlar namoyishlarini tashkil qilish. 1. Spektakllar va filmlar namoyishlari rejasini ishlab chiqish. 2. Spektakllar va filmlar namoyishlarini yuqori saviyada oʻtkazish va ularga oʻquvchi-talabalar, jamoatchilik vakillarini keng jalb qilish. 3. Tadbirlarni ommaviy axborot vositalarida keng yoritish. 15 — 21-oktabr Madaniyat vazirligi, “Oʻzbekkino” MA, Oliy va oʻrta maxsus taʼlim vazirligi, Xalq taʼlimi vazirligi, Oʻzbekiston Yoshlar ittifoqi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, OʻzA, MTRK, EOAVMA 9. “Davlat tili haqida”gi qonun qabul qilinganining oʻttiz yilligi munosabati bilan barcha mobil kompaniyalar abonentlariga “21oktabr kuni oʻzbek tiliga davlat tili maqomi berilganiga oʻttiz yil toʻldi” tabrik matnlari bitilgan SMS xabarnomalar yuborishni tashkil qilish. 1. SMS xabarlar matnlarini tayyorlash va tasdiqlash. 2. Reja asosida barcha mobil kompaniyalar abonentlariga SMS xabarlar matnini yuborish. 21-oktabr Axborot texnologiyalari va kommunikatsiyalarini rivojlantirish vazirligi, Oʻzbekiston Yoshlar ittifoqi, Respublika Maʼnaviyat va maʼrifat markazi 10. “Til bor ekan, millat barhayot” mavzusida ona tilimizni ulugʻlovchi tasviriy targʻibot materiallari, ixcham videoroliklar tayyorlab, ularni respublikamizning barcha markaziy koʻchalaridagi pannolarga joylashtirish hamda LED ekranlar orqali namoyish qilish. 1. Turli yoʻnalishlarda bannerlar hamda videoroliklar tayyorlash. 2. Banner va videoroliklarni hududlar markazlaridagi LED ekranlarga, pannolarga joylashtirish. 15 — 21-oktabr Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Tasviriy oyina” ijodiy uyushmasi, Respublika Maʼnaviyat va maʼrifat markazi, MTRK 11. Mamlakatimizning xorijdagi diplomatik vakolatxonalarida oʻzbek tiliga bagʻishlangan bayram tadbirlarini oʻtkazish va ular qoshida “Oʻzbek tili doʻstlari” klublarini tashkil etish. 1. Bayramni tashkil etish va unga xorijda istiqomat qilayotgan yurtdoshlarimiz, xorijlik mehmonlarni taklif qilish. 2. “Oʻzbek tili doʻstlari” klublarini tashkil etish choralarini koʻrish. 21-oktabr Tashqi ishlar vazirligi 12. Taʼlim boshqa tilda olib boriladigan davlat taʼlim muassa?alarida “Oʻzbekiston — umumiy uyimiz” shiori ostida mamlakatimizda yashayotgan barcha millat va elatlarning tillarini rivojlantirish boʻyicha yaratilayotgan sharoit va imkoniyatlarni keng targʻib etuvchi madaniy-maʼrifiy tadbirlar oʻtkazish. 1. Tadbirlar rejasini ishlab chiqish. 2. Tadbirlarni reja asosida amalga oshirish. 3. Tadbirlarni ommaviy axborot vositalarida yoritish. 15 — 21-oktabr Oliy va oʻrta maxsus taʼlim vazirligi, Xalq taʼlimi vazirligi, Maktabgacha taʼlim vazirligi, Respublika Maʼnaviyat va maʼrifat markazi, “Mahalla” jamoat fondi, Oʻzbekiston Yoshlar ittifoqi 13. Mamlakatimizdagi barcha oliy va oʻrta maxsus taʼlim muassasalari, oʻrta maktablar, mahallalar va harbiy qismlarda taniqli olimlar, ijodkorlar, maʼnaviyat targʻibotchilari hamda sanʼatkorlar ishtirokida ommaviy tadbirlar, davra suhbatlari va adabiy kechalar tashkil etish. 1. Tadbirlar rejasini ishlab chiqib, tasdiqlash. 2. Tadbirlarda ishtirok etadigan olimlar, ijodkorlar, maʼnaviyat targʻibotchilari va sanʼatkorlar roʻyxatlarini tuzish. 3. Joylarda tadbirlarni yuqori saviyada oʻtkazish va ommaviy axborot vositalarida keng yoritish. 5-oktabr 7-oktabr 15 — 21-oktabr Oliy va oʻrta maxsus taʼlim vazirligi, Xalq taʼlimi vazirligi, Madaniyat vazirligi, Mudofaa vazirligi, Ichki ishlar vazirligi, Milliy gvardiya, Oʻzbekiston yoshlar ittifoqi, Yozuvchilar uyushmasi, Respublika Maʼnaviyat va maʼrifat markazi, Qoraqalpogʻiston Respublikasi Vazirlar kengashi, viloyatlar va Toshkent shahar hokimliklari 14. “Tilini asragan — elini asraydi” mavzusida harbiy qismlarda, harbiy bilim yurtlarida, huquq-tartibot idoralarida ona tiliga bagʻishlangan maʼnaviy-maʼrifiy tadbirlar uyushtirish. 1. Tadbirlar rejasini ishlab chiqish va tasdiqlash. 2. Tadbirlarni reja asosida amalga oshirish. 3. Tadbirlarni ommaviy axborot vositalari orqali yoritish. 15 — 21-oktabr Mudofaa,Favqulodda vaziyatlar, Ichki ishlar vazirliklari,Milliy gvardiya, Davlat xavfsizligi xizmati, Bosh prokuratura, Davlat bojxona qoʻmitasi 15. Prezident maktablari, ijod maktablari, ixtisoslashtirilgan maktablar hamda Temurbeklar maktablarida Yozuvchilar uyushmasi tomonidan “Birinchi kitobim” loyihasida chop etilgan kitoblar taqdimotini oʻtkazish va ushbu maktablar kutubxonalariga 100 donadan kitoblar sovgʻa qilish. 1. Tadbirlar dasturini ishlab chiqish va oʻtkazish. 2. Tadbirlarni ommaviy axborot vositalarida va ijtimoiy tarmoqlarda keng yoritish. 15 — 21-oktabr Prezident, ijod va ixtisoslashtirilgan maktablarni rivojlantirish agentligi, Mudofaa vazirligi, Milliy gvardiya, Yozuvchilar uyushmasi 16. Tele va radiokanallar, saytlarda mamlakatimizda faoliyat yuritayotgan xorijlik mutaxassislar, talabalar, fuqarolar, sayyohlarning oʻzbek tilidagi bayram tabriklarini berib borish. 1. Mamlakatimizda faoliyat yuritayotgan, yashayotgan xorijlik mutaxassislar, talabalar, fuqarolar, sayyohlarning oʻzbek tilidagi bayram tabriklarini yozib olish. 2. Tele va radiokanallar orqali tabriklarni berib borish. 15 — 21-oktabr MTRK, Axborot va ommaviy kommunikatsiyalar agentligi,OʻzA, EOAVMA, “Dunyo” AA, “UzReport” AA, Tashqi ishlar vazirligi 17. Xorijda istiqomat qilayotgan oʻzbek tili mutaxassislari, tarjimonlar, oʻzbek tili va adabiyoti ixlosmandlari bilan ona tilimizning xalqaro nufuzi, jozibadorligi va imkoniyatlari haqida suhbatlar tashkil etish va ommaviy axborot vositalarida yoritish. 1. Xorijlik mutaxassislar, tarjimonlar, oʻzbek tili va adabiyoti ixlosmandlari bilan suhbatlar tashkil etish. 2. Suhbatlarni ommaviy axborot vositalarida yoritib borish. 15 — 21-oktabr MTRK, Axborot va ommaviy kommunikatsiyalar agentligi, OʻzA, EOAVMA, “Dunyo” AA, “UzReport” AA, Tashqi ishlar vazirligi, gazetalar va jurnallar 18. “Davlat ?ili haqida”gi qonun qabul qilinganining oʻttiz yilligi munosabati bilan hududlarda oʻtkazilayotgan ommaviy bayram tadbirlarini keng yoritish maqsadida telemarafonlar tashkil etish. 1. Ishchi guruhini shakllantirish hamda telemarafonlarni oʻtkazish tartibini ishlab chiqish. 2. Ishtirokchilar va obyektlar roʻyxatini shakllantirish. 3. Telemarafonni yuqori saviyada tashkil etish. 21-oktabr MTRK, EOAVMA, “UzReport”AA, Respublika Maʼnaviyat va maʼrifat markazi, Oliy va oʻrta maxsus taʼlim vazirligi, Xalq taʼlimi vazirligi, OʻzFA, Oʻzbekiston Yoshlar ittifoqi, Yozuvchilar uyushmasi 19. Internet saytlari va ijtimoiy tarmoqlarda #ona_tilim_faxrim xeshtegi ostida milliy tilni ulugʻlovchi hikmatli soʻzlar, fikrlar, mulohazalar, sheʼrlar, maqollar, matallar, qisqa hikoyalar kabi matnlarning ommaviy tarzda joylashtirilishini tashkil etish. 1. Matnlarni tayyorlash. 2. Matnlarni internet saytlari va ijtimoiy tarmoqlarda joylashtirish. 15 — 21-oktabr Oʻzbekiston Yoshlar ittifoqi, Axborot va ommaviy kommunikatsiyalar agentligi, Respublika Maʼnaviyat va maʼrifat markazi, Oliy va oʻrta maxsus taʼlim vazirligi, Xalq taʼlimi vazirligi, OʻzFA 20. Shahar va tumanlar markazlari, aholi gavjum maskanlarda oʻzbek tilini ulugʻlovchi hikmatli soʻzlar, sheʼriy satrlar aks ettirilgan tasviriy targʻibot vositalarini joylashtirish. Oʻzbek tilini ulugʻlovchi hikmatli soʻzlar, sheʼriy satrlar aks ettirilgan tasviriy targʻibot vositalarini tayyorlash va belgilangan maskanlarga joylashtirish. 15 — 21-oktabr Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, “Tasviriy oyina” ijodiy uyushmasi 21. “Davlat tili haqida”gi qonunning mazmun-mohiyatini oʻzida aks ettirgan videoroliklar yaratish va ularni barcha ommaviy axborot vositalari, ijtimoiy tarmoqlar, aeroport va vokzallardagi monitorlar orqali keng targʻib etish. Videoroliklarni barcha telekanallar, ommaviy axborot vositalari, ijtimoiy tarmoqlar hamda poyezd, samolyot, metro bekatlaridagi ekranlar orqali namoyishini tashkil etish. 15 — 30-oktabr MTRK, Axborot va ommaviy kommunikatsiyalar agentligi, EOAVMA,OʻzA, Respublika Maʼnaviyat va maʼrifat markazi, Oliy va oʻrta maxsus taʼlim vazirligi, Xalq taʼlimi vazirligi, OʻzFA, Transport vazirligi, Oʻzbekiston yoshlar ittifoqi 22. Ommaviy axborot vositalarida, internet saytlari va ijtimoiy tarmoqlarda keng jamoatchilikning davlat tiliga boʻlgan eʼtibori va muhabbatini yanada kuchaytirish, davlat tilining hayotimizdagi oʻrni va ahamiyatini oshirishga bagʻishlangan turkum koʻrsatuvlar, eshittirishlar, maqola va sheʼrlar berib borish. 1. Til bayramiga bagʻishlangan koʻrsatuv va eshittirishlar, maqolalar tayyorlash rejalarini ishlab chiqish. 2. Mavzuga bagʻishlangan koʻrsatuv va eshittirishlar, maqolalar, sheʼrlarni ommaviy axborot vositalarida keng yoritish. Doimiy MTRK, Axborot va ommaviy kommunikatsiyalar agentligi, OʻzA, Oʻzbekiston jurnalistlari ijodiy uyushmasi, EOAVMA, Yozuvchilar uyushmasi